નવી દિલ્હી, 4 ઑગસ્ટઃ તેલંગણા અને દુર્ગા શક્તિ. દેશમાં આ બન્ને આ સપ્તાહમાં સૌથી વધુ ચર્ચાનો વિષય બન્યા. દુર્ગા શક્તિ એ આઇએએસ અધિકારીનું નામ છે, જેને અખિલેશ યાદવના કથિત રીતે ખનન માફિયાઓના દબાણમાં આવીને સસ્પેન્ડ કરવામાં આવ્યા. નોએડાથી ઉઠેલી આ ચિંગારી આખા દેશમાં ફેલાઇ અને સપા સરકારની ચારેકોર થૂ-થૂ થવા લાગી. સૌથી મોટી બદનામી તો ત્યારે થઇ જ્યારે સપા નેતા નરેન્દ્ર ભાટીએ એમ કહ્યું કે, તેમણે માત્ર 41 મીનીટમાં દુર્ગા શક્તિને સસ્પેન્ડ કરાવી દીધા. દેશભરમાં યુવાઓ વચ્ચે ચર્ચા એ વાતની થઇ રહી છે કે, શું નેતા બનવા માટે કોઇ ક્રાઇટએરિયા નિર્ધારિત કરવા જોઇએ.